**Projekt: Razvoj standarda kvalifikacija i preddiplomskih studijskih programa na Tekstilno-tehnološkom fakultetu (šifra HR.3.1.15-0026)**

**Evaluacija i kontinuirano unaprjeđenje kvalitete nastave**

**(Radionica)**

**Autorica**

prof. dr. sc. Karmela Barišić

**Termin**

**16. 2. 2016. i 18. 2. 2016. od 9.00 do 12.15 sati.**

**OPIS SEMINARA**

**Cilj**

Osposobiti sudionike da u nastavi primjenjuju principe kvalitetne visokoškolske edukacije.

**Očekivani ishodi**

**Sudionici će moći:**

* objasniti odgovornosti nastavnika u nastavnom procesu
* opisati značajke kvalitetne sveučilišne nastave
* opisati principe i vrednovanje učinkovitosti nastave

**Način izvedbe i materijali**

U radionici će biti primijenjene sljedeće nastavne metode: predavanje, rasprava i interaktivni rad u malim skupinama.

**Sadržaj**

U prvom dijelu radionice sudionici će upoznati standarde i preporuke koje se odnose na aspekt internoga osiguravanja kvalitete u visokoškolskoj edukaciji, odgovornosti nastavnika za provođenje kvalitetne sveučilišne naobrazbe, elemente dobro organizirane i intelektualno poticajne nastave utemeljene na istraživanju te metode vrednovanja učinkovitosti nastave.

U drugom dijelu radionice sudionici će kroz interaktivni rad u malim grupama analizirati implementaciju principa kvalitetne sveučilišne edukacije u svojoj nastavničkoj praksi te metode vrednovanja učinkovitosti nastave kao i planiranje poboljšavanja dosadašnje prakse.

**OKVIRNI PROGRAM**

09.00 – 09.30 Upoznavanje sudionika i predstavljanje programa

09.30 – 10.30 Predavanje: Evaluacija i kontinuirano unaprjeđenje kvalitete nastave

10.30 – 10.45 Stanka

10. 45 – 12.00 Radionica: Implementacija principa kvalitetne sveučilišne edukacije i metode vrednovanja učinkovitosti nastave

12.00 – 12.15 Završna rasprava i zaključivanje seminara